Општина Гаџин Хан

Општинска управа

Број:1.3.7/2016

Евиденциони број:404-909/16-IV/03

Датум:25.11.2016.године

На основу члана 63. Став3. Закона о јавним набавкама („Сл. Гласник РС“ бр.124/12, 14/15 и 68/15) Комисија за јавну набавку Доградња, реконструкција и енергетска санација пословног објекта општине Гаџин Хан, даје одговоре на питања потенцијалних понуђача:

1. Дана 23.11.2016.године Наручиоцу је пристигло питање следеће садржине:

На страни 61 конкурсне документације у делу рекапитулација за партију бр1. И партију 2 збирно. Да ли је у питању техничка грешка и ако јесте молим Вас за упутство како попунити те ставке, ако се партије појединачно предају и оцењују.

Одговор: Није обавезно попуњавање дела конкурсне документације са стране 61 у делу РЕКАПИТУЛАЦИЈА. Понуђачи који подносепонуде за обе партије могу али не морају да попуне овај обаразац.

Јавна набавка је обликована у две независне партије, тако да се свака партија оцењује посебно.

1. Дана 23.11.2016.године потенцијални понуђач је затражио шеме столарије.

Наручилац ће у складу са овим захтевом извршити допуну документације и продужити рок за подношење понуда.

Дана 25.11.2016.године наручиоцу је пристигло питање следеће садржине:

Да ли могу да се доставе потврде издате на меморандуму наручиоца као доказ-референце о извршеним пословима?

Одговор: Потврде могу бити издате на меморандуму наручиоца али морају да садрже минимум следеће податке:

-податке о наручиоцу;

-податке о извођачу;

-период извођења радова;

-опис изведених радова (радови треба да одговарају врсти радова из спецификације);

-вредност изведених радова без ПДВ-а;

-потпис и печат одговорног лица.

Такође дана 25.11.2016.године Наручилац је примио следећа питања и предлоге у вези радова на уградњи столарије

„У конкурсној документацији за јавну набавку у отвореном поступку бр.1.3.7/2016. Доградња, реконструкција и енергетска санација пословног објекта општине Гаџин Хан, шифра ОРН: 45420000-радови на уградњи столарије, одговорни пројектант је навео да прозоре треба израдити од високоотпорног тврдог ПВЦ-а са 6-коморним системом профила са ојачаним челичним нерђајућим профилима, по шеми столарије и детаљима. Оков и боја прозора по избору пројектанта. Крила прозора застакљених нискоемисионим стаклом и пуњено аргоном д=4+15+4мм и дихтовати у свему према пројекту, елаборату енергетске ефикасноти и шеми. Коефицијент пролаза топлоте прозора МАХ Uw=1,5W/m2k

Да ли на горе поменутом тендеру могу учестовати прозори од високоотпорног тврдог ПВЦ –а са 7-коморним системом профила класе А и минималне уградне дубине 82мм са стаклом нискоемисионим 4+16+4 пуњено аргоном Ug=1,0W/m2K?

У конкурсној документацији нису наведени најбитнији елементи и састав ПВЦ профила од којих је направљена ПВЦ столарија као и број и дебљина зидова и ПВЦ прозора, која може нарушити статику самог прозора јер долази до више савијања и кривљења прозора . Такође није наведена неопходна изолациона вредност самог профила UF=?V/m2K, изолациона вредност целог прозора UV=?V/m2K као и звучна изолација изражена у дб., као и дебљина челичног ојачања које по стандарду не би смела да буде испод 1,5мм и дебљине стакла због побољшања топлотне и звучне изолације као и уштеде енергије.

Такође оков (механизам)као први показатељ квалитета ПВЦ столарије због великог брoja отварања и затварања није прецизно дефинисан, а нарочито због чињенице да није наведено поседовање сертификата за антикорозивну заштиту и сертификата за силу отварања.

Због свега горе наведеног предлажем да у допунским условима буде садржано:

1. Да профил има 3 дихтунга, а да минимална дебљина профила буде 3мм у складу са стандардима Европске уније;
2. Да ПВЦ прозор не сме да има челично ојачање испод 1,5мм у складу са стандардом;
3. Да дебљина стакла буде од 4мм до 4,4мм, са одвојеним ваздушним простором од најмање 16мм
4. Да профил поседује сертификате за звучну изолацију минимално Rw=35db и топлотну проводљивост максимално Uf=1,1W(m2K)
5. Да окови поседују сертификат за антикорозивну заштиту EN ISO 9227, EN 1670 класе 5 и сертификат за силу отварања EN12046-1, EN 133115 класе 2
6. Сви сертификати морају да буду издати од стране акредитоване лабораторије то за ПВЦ профил, оков и стакло.

Oдговори:

- наручилац је предвидео да понуђачи морају понудити најмање шестокоморне профиле, али понуђачи могу понудити и 7-коморне системе профила;

-Застакљивање термоизолационим стаклом 4+16+4mm са нискоемисионим премазом. -Минимална звучна заштита 30-35 dB.

-Највећи коефицијент пролаза топлоте за прозоре (рам стакло) је Uw max=1.5W/m²K у складу са Правилником о енергетској ефикасности зграда (“Сл. Гласник РС” бр.61/11)

-Највећи коефицијент пролаза топлоте за спољна врата (рам стакло) је Uw max=1.6W/m²K у складу са Правилником о енергетској ефикасности зграда (“Сл. Гласник РС” бр.61/11)

За све изведене радове извођач даје атесте и гаранцију за исте.

Подаци о коефицијентима пролаза топлоте постоје у елаборату енергетске ефикасности.

Приликом израде понуде погледати и шему столарије( у допуни конкурсне документације)

Све позиције трабају бити у складу са прописима о енергетској ефикасности, као и стандардима и правилима струке.

Дана 29.11.2016.године Наручиоцу су пристигла следећа питања:

1. Која је процењена инвестициона вредност радова по предмету ЈН бр.1.3.7/2016?

Одговор: Чланом 61. Закона о јавним набавкама (“Сл. Гласник РС” бр.124/12, 14/15 и 68/15) , став 2. Прописано је да наручилац није дужан да објави процењену вредност јавне набавке.

1. Да ли је лиценца 411 одговарајућа за предмет јавне набавке?

Одговор: Лиценца 411- Одговорни извођач радова грађевинских конструкција и грађевинско занатских радова на објектима високоградње је одговарајућа.

Извршена је измена конкурсне документације на ст.7 и 10 (додатни услови-планирани одговорни извођач радова) измена објављена 01.12.2016године.

Комисија за јавну набавку 1.3.7